Temeljem članka 48. Zakona o lokalnoj i područnoj samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) , članka 30. Statuta Općine Privlaka, („Službeni glasnik Zadarske županije“ broj 05/18, 07/21) i članka 3. Odluke o uvjetima, načinu i postupku gospodarenja nekretninama u vlasništvu Općine Privlaka („Službeni glasnik Zadarske županije“ broj 19/13), Općinsko vijeće Općine Privlaka na 7. sjednici održanoj 30. ožujka 2022. godine donosi

**Odluku o kupnji nekretnine**

I. Općina Privlaka otkupiti će nekretninu oznake k.č. 5492, Grbići, u naravi pašnjak površine 203 m², upisane u zk.ul.br. 6053, k.o. Privlaka za cijenu od 105.700,00 kuna odnosno 520,69 kuna po m², u skladu sa Procjembenim elaboratom o tržišnoj vrijednosti nekretnine izrađenom po stalnom sudskom vještaku Draženu Kneževiću.

II. U ime Općine Privlaka sa prodavateljima će ugovor zaključiti osoba na koju će načelnik prenijeti ovlasti prema uputi Ministarstva pravosuđa i uprave.

III. Sredstva za provedbu ove Odluke osigurana su u Proračunu Općine Privlaka za 2022. godinu.

IV. Ova odluka stupa na snagu osmi dan od dana objave u Službenom glasniku Zadarske županije.

OPĆINSKO VIJEĆE

Predsjednik

Nikica Begonja

KLASA: 944-01/22-02/03

URBROJ: 2198-28-02-22-2

Privlaka, 30. ožujka 2022.g.